Depresjonen rammet Newfoundland hardt, og i 1934 ble selvstyret i hovedsak suspendert. Etter andre verdenskrigs avslutning ble det også slutt på de økonomiske overføringene fra Storbritannia, og i 1948 ble det avholdt en folkeavstemning om dominionens fremtid. I den andre av to folkeavstemninger i 1948 stemte 52 % av de stemmeberettigede newfoundlanderne for en union med Canada, og den 31. mars 1949 ble Newfoundland tatt opp i Canada-dominionen.